Harin bam a Maiduguri, Maris 2016

A ranar 16 ga watan Maris 2016, wasu mata biyu ƴan ƙuna baƙin wake, waɗanda ake kyautata zaton 'yan kungiyar Boko Haram ne, sun kashe mutane 22 da suke ibada a masallacin Molai-Umarari da ke wajen birnin Maiduguri, Najeriya. Bam na farko ya tashi ne da misalin karfe 5 na safe a daidai lokacin da masu ibada ke fara sallar asuba. 

Ɗaya daga cikin matan ta yi kama da namiji don ba ta damar shiga wuraren masallacin da mata ba sa iya shiga. Ta tsaya a layin gaba na masallacin, sannan ta tayar da bama-baman da ke jikinta a lokacin da mutane ke mikewa domin fara sallah. 

Bayan da aka tayar da bam na farko a cikin ginin, na biyun kuma ya tashi nisan mita  daga wajen masallacin, inda ya kashe mutanen da suke yunƙurin tserewa daga ginin, da kuma waɗanda suka zo domin bada agajin gaggawa. 

Hare-haren sun zo ne jim kaɗan bayan shugaban Najeriya, Muhammadu Buhari, ya yi ikirarin cewa "an karya lagon ƴan Boko Haram". Bayan haka, don kare waɗannan ikirari, jami'an soji sun yi watsi da tsananin lamarin a matsayin wani abu na yau da kullun, wanda 'kasashe na duniya' suka fuskanta. 

 Maiduguri 
Maiduguri ita ce mahaifar reshen ƙungiyar Boko Haram da ke ɗauke da makamai. Masallacin yana cikin Umarari, ƙauye  daga birnin, wanda aka mayar da shi cibiyar bayar da umarni ga rundunar sojin Najeriya da ke yaki da ƙungiyar. An kai wani hari kusan makamancin haka watanni biyar da suka gabata, inda babban limamin masallacin ya tsira. An sake buɗe masallacin ne kwanaki uku kacal kafin aukuwar lamarin.

 Duba kuma 

 Jadawalin hare-haren Boko Haram

 Manazarta 

Category:2016 Kashe-kashe a Najeriya
Category:Ƙuna Baƙin wake a Najeriya
category:Boko Haram
category:Maiduguri